[pic] | KOMISIJA EVROPSKIH SKUPNOSTI |

Bruselj, 30.9.2005

KOM(2005) 460 končno

2005/0195 (CNS)

Predlog

SKLEP SVETA

o spremembi Sklepa 2000/24/ES, da se vključi Maldive na seznam držav, ki jih ta sklep zajema, po cunamijih v Indijskem oceanu decembra 2004

(predložila Komisija)

OBRAZLOŽITVENI MEMORANDUM

OZADJE PREDLOGA |

Razlogi in cilji predloga Sklep Sveta 2000/24/ES, kakor je bil spremenjen, Evropski investicijski banki (EIB) vzpostavlja splošno jamstvo Skupnosti v primeru izpada plačil za posojila, ki jih je EIB odprla za investicijske projekte v nekaterih regijah. Sklep vsebuje seznam držav, ki jih sklep zajema, in ne vključuje Maldivov, države, ki so jo močno prizadeli cunamiji v Indijskem oceanu decembra 2004. |

Splošno ozadje Cunamiji v regiji ob Indijskem oceanu 26. decembra 2004 so opustošili nekatera obalna območja v okoliških državah, zlasti v Indiji, Indoneziji, na Maldivih in Šrilanki. Komisija in Evropska investicijska banka (EIB) sta hitro začeli preučevati možnosti, kako bi EIB vzpostavila dolgoročno posojilno pomoč ter tako pomagala financirati obnovitvena prizadevanja. Na svojem srečanju 18. januarja je ECOFIN „izrazil svoje zadovoljstvo nad pobudo v zvezi z EIB in pozval EIB in Komisijo, da nadaljujeta s pripravljalnimi deli za svoj prispevek“. Po delu, ki so ga opravile mednarodne finančne institucije, da bi se ocenile potrebe, skupnih misijah služb EIB in Komisije v Indoneziji in na Šrilanki ter glede na ogromne in nepričakovane zneske finančnih sredstev, ki so jih prispevali javni in zasebni donatorji je postalo jasno, da bo večina infrastrukturnih obnovitvenih potreb v zadevnih državah rešenih s pomočjo razpoložljivih posojil in zelo ugodnega posojilnega financiranja. Toda EIB je opredelila majhno število možnih projektov v nekaterih od prizadetih držav (Indonezija, Šrilanka, Maldivi) in se strinjala, da tem državam prednostno dodeli preostale vsote znotraj obstoječega mandata za posojila za Azijo in Latinsko Ameriko (ALA), ki je bil vzpostavljen s Sklepom Sveta 2000/24/ES, kakor je bil spremenjen. Komisija bi zagotovila posojilno pomoč skupaj s posojili EIB za skupaj opredeljene projekte v teh državah, če in ko bo to potrebno. Obstoječi mandat za posojila za ALA pokriva Indonezijo in Šrilanko (med drugimi državami), a ne vključuje Maldivov. Ta predlog dodaja Maldive k državam, ki jih zajema Sklep, in s tem se EIB omogoči, da Maldivom daje posojilo pod okriljem jamstva Skupnosti. |

Obstoječe določbe na področju predloga Na področju, na katerega se nanaša predlog, ni obstoječih določb. |

Usklajenost z drugimi politikami in cilji Unije Se ne uporablja. |

POSVETOVANJE Z ZAINTERESIRANIMI STRANKAMI IN PRESOJA VPLIVOV |

Posvetovanje z zainteresiranimi strankami |

Metode posvetovanja, glavna ciljna področja in splošni profil anketirancev Evropska investicijska banka je bila vključena v pripravo tega zakonodajnega predloga. |

Povzetek odgovorov in kako so bili upoštevani Pripombe EIB so bile upoštevane. |

Zbiranje in uporaba strokovnega znanja |

Zunanje strokovno znanje ni bilo potrebno. |

PRAVNI ELEMENTI PREDLOGA |

Povzetek predlaganih ukrepov Predlog spreminja obstoječi Sklep Sveta (2000/24/ES, kakor je bil spremenjen), s tem da Maldive dodaja na seznam držav, ki jih ta sklep zajema. |

Pravna podlaga Predlog temelji na členu 181a Pogodbe o ustanovitvi Evropske skupnosti. |

Načelo subsidiarnosti Predlog spreminja obstoječ pravni instrument, ki določa jamstvo na ravni Skupnosti. Načelo subsidiarnosti se zato ne uporablja. |

Načelo sorazmernosti Predlog je v skladu z načelom sorazmernosti zaradi razloga(-ov), navedenega(-ih) v nadaljevanju. |

Predlog predvideva preprosto spremembo obstoječega pravnega instrumenta in ne oblikovanje novega pravnega instrumenta. |

Jamstvo Skupnosti za zunanje ukrepe EIB se upravlja z obstoječimi sistemi Komisije in EIB. |

Izbira instrumentov |

Predlagani instrumenti: drugo (Sklep Sveta) |

Druga sredstva ne bi bila primerna zaradi razloga(-ov), navedenega (-ih) v nadaljevanju. Sklep Sveta EIB vzpostavlja jamstvo Skupnosti za zunanje ukrepe. |

POMEN ZA PRORAčUN |

Predlog ne vpliva na proračun Skupnosti. |

1. 2005/0195 (CNS)

Predlog

SKLEP SVETA

o spremembi Sklepa 2000/24/ES, da se vključi Maldive na seznam držav, ki jih ta sklep zajema, po cunamijih v Indijskem oceanu decembra 2004

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 181a Pogodbe,

ob upoštevanju predloga Komisije[1],

ob upoštevanju mnenja Evropskega parlamenta[2],

ob upoštevanju naslednjega:

(1) Cunamiji v regiji ob Indijskem oceanu so 26. decembra 2004 povzročili obsežno škodo nekaterim obalnim regijam v okoliških državah.

(2) Evropska investicijska banka (EIB) je opredelila možne projekte v najbolj prizadetih državah, vključno z Maldivi, kar bi lahko koristilo entitetam, ki so jih prizadele neposredne ali posredne izgube zaradi cunamijev.

(3) Sklep Sveta 200/24/ES z dne 22. decembra 1999 o jamstvu Skupnosti, ki se odobri Evropski investicijski banki zaradi izgub pri posojilih za projekte zunaj Skupnosti (Srednja in Vzhodna Evropa, sredozemske države, Južna Amerika in Azija ter Južnoafriška republika)[3] ne vključuje Maldivov v seznam držav, ki jih ta sklep zajema.

(4) Sklep Sveta 2000/24/ES je treba zato spremeniti, da bo vključeval Maldive –

SKLENIL:

Člen 1

Člen 1(2) Sklepa 2000/24/ES se spremeni na naslednji način:

– v četrti alineji se beseda „Maldivi“ vstavi med besedi „Malezija“ in „Mongolija“.

Člen 2

Ta sklep začne veljati z dnem sprejetja.

V Bruslju, […]

Za Svet

Predsednik

[1] UL C […], […], str. […].

[2] UL C […], […], str. […].

[3] UL L 9, 13.1.2000, str. 24. Sklep, kakor je bil nazadnje spremenjen s Sklepom 2005/47/ES (UL L 21, 25.1.2005, str. 9).